कर्मचारी सात मार्च को करेंगे विधानसभा का घेराव
हुडाजनस्वास्थ्य कर्मचारी यूनियन से जुड़े कर्मचारी सात मार्च को हरियाणा विधानसभा के घेराव के लिए चंडीगढ़ जाएंगे। यूनियन के सर्कल सचिव धर्मवीर वैष्णव ने बताया कि इस बारे में यूनियन की मीटिंग सेक्टर-12 स्थित टाउन पार्क में सर्कल प्रधान खुर्शीद की अध्यक्षता में हुई। इसमें उदयराम शर्मा, ओमप्रकाश बघेल, मेहर सिंह, विजयपाल, ओमपाल, रणजीत सिंह ने भी अपने विचार रखें। इसमें प्रस्ताव पास कर उक्त कार्यक्रम को सफल बनाने के लिए कर्मचारियों को मानसिक तौर पर तैयारी रहने का आह्वान किया गया। धर्मवीर वैष्णव के अनुसार मीटिंग के बाद एसई सतपाल दहिया को अपनी मांगों से अवगत कराया। इसमें स्टाफ क्वार्टरों की मरम्मत, सेक्टर-16 में नए बने 30 मकानों के बारे में भी बताया कि करोड़ों रुपए की लागत से बने मकानों में जो कमी रही है, उसे तुरंत प्रभाव से ठीक कराने के आदेश मौके पर ही राजीव शर्मा एक्सईएन को दिए। उन्होंने भरोसा दिलाया कि फील्ड स्टाफ के सभी कार्यों को प्राथमिकता के आधार पर दूर किया जाएगा। उन्होंने यह भी कहा कि हुडा स्टाफ क्वाटरों की मरम्मत के लिए सभी आवश्यक मैटेरियल जारी किया जाएगा।
hin_Deva hin_Deva